GROENHEIDE BOEKE :: Al Ons Boeke
— Al Ons Boeke —
Skoenpolitoer vir die Liefde
Nicolette het ’n oordeelsfout gemaak.
Nou, nege maande later, verander haar eensame bestaan op verskeie vlakke wanneer sy saam met die geheimsinnige man in woonstel ‘16’ afry in die hysbak en in kraam gaan. Hy help haar om by die hospitaal te kom en, alhoewel hy na die tyd baie behulpsaam en ordentelik optree teenoor haar en haar klein babatjie, kan Nicolette nie anders as om te dink dat hy meer soek as net vriendskap nie. Geen man is so goed en verdraagsaam nie, veral nie teenoor ’n enkelma van ’n pasgebore baba nie! En wat is nogal die kastige ‘projek’ wat hy alewige as verskoning gebruik waarom hy nie gereeld kan kom kuier nie?
Nicolette se verstand sê dat hy haar net aan ’n lyntjie hou vir ingeval, maar haar hart skree LIEFDE!
Sagteband, 18.5cm × 12.7cm, 176 bladsye.
Slaaisous vir die Liefde
Al wat Froon Froneman wil doen is om die wêreld se armes en straatkatte te voed met oorskietkos uit sy restaurant. Vir meisies het hy nie tyd nie, totdat hy hom in Mart vasloop – klein, maer Mart wat lyk asof sy lanklaas ’n ordentlike bord kos ingekry het. Amper ongemerk begin die twee se stryd om mekaar se harte, waarin Froon gedwarsboom word deur sy familienaam en Mart deur ’n persoon uit haar verlede wat onverwags opdaag. Dan is daar nog die skatryk Vanessa wat Froon as haar verloofde opeis, ’n kletsende kerkkraai, ’n gesteelde trofee en die slaaisous wat vir Froon beroemd gaan maak …
Is liefde sterk genoeg om ongeskonde deur meer moeilikheid as waarop albei bedag is, te kom?
Sagteband, 18.5cm × 12.5cm, 176 bladsye.
Moleste op Moordenaarsrant
Debbie bevind haar skielik in ’n vorige eeu – het die pop, vergete in ’n ou murasie, iets daarmee te doen? Sy dink sy droom, maar dit word eerder ’n nagmerrie waar boewe toeslaan en moor en martel soos hulle lus het. Kan Debbie hulle keer en die toekoms verander? Om nou wakker te word is nie ’n opsie nie, want dan kom haar nuwe vriende Jon en Pierre vir seker aaklig aan hul einde en dit wil sy nie op haar gewete hê nie. Gelukkig het sy een voordeel: vir sekere mense is sy onsigbaar!
Liewer ’n Stalkneg
Toe Ronèl se lieflingperd verkoop word sien sy net een pad oop vir haarself: sy moet saam met hom gaan om te keer dat hy mishandel word oor die een fout wat hy het. So beland sy op Norval Equestria, die spoglandgoed van haar droomheld, die kampioenruiter Lourens Norval en kom al die eerste dag voor raaisels te staan wat haar dronkslaan. Hoekom koop Norval ’n perd wat gebore is vir dressuur, terwyl hy mik na die Olimpiese skouspringtoernooie? Hoekom moet Blazoen ’n ander naam kry? Wat weet die opperkneg Jackson? Hoekom tree die ander stalknegte so vreemd op? Wat het gebeur in die versteekte hutjie in die bosse? En om alles te kroon: hoekom verander die onbeskofte Norval se houding teenoor haar ewe skielik? Iets is nie pluis nie.
Ronèl en haar nuwe vriendin Janet span saam om die geheime te ontrafel, wat lei tot ’n ontstellende klimaks in die skouspring-arena.
Sagteband, 18.5cm × 12.7cm, 144 bladsye.
Sagteband, 18.5cm × 12.7cm, 172 bladsye.
Nooientjie van My Drome
Agtienjarige Tita Verster is die probleemkind van Kroondorp. Marius de Wet, die jong plaaslike dokter, vermoed dis omdat sy deur haar ma verwaarloos is, en ontferm hom oor haar as interessante ‘geval’. ’n Ramp van ’n partytjie laat Tita egter so ver in haar dop terugkruip dat Marius alle moed verloor.
Totdat iemand uit sy eie verlede opdaag wat Tita se toekoms ook wil verander …
Laai GRATIS af:pdf
My Lewe in ’n Tas
Na jare van weghardloop besef Miena dat sy moet terugkeer na die huis waar sy grootgeword het, om haar verlede te konfronteer.
Daar ontmoet sy Dawid, wat nie haar verlede ken nie. Hy stel ook nie daarin belang nie, maar Miena is bang dat sy hom sal verloor as hy weet wat daardie aand, agt jaar gelede, gebeur het.
Sagteband, 18cm × 12.7cm, 180 bladsye.
Al wat in die pad van Olga se vurige liefde vir die skool se sportheld Michael staan, is sy meisie, die pragtige Kayla. Hoe kan sy by haar verbykom? Kayla, wat vir haar aaklike sms’e stuur en hul klasmaats teen haar opsteek. Olga moet iets doen toe “x no” nie meer genoeg is nie. Gaan Plan D slaag waar Planne A, B en C misluk het? Maar vir Plan D moet sy ouboet Nico se hulp inroep, wat nie baie lus is daarvoor nie – en intussen is daar Michael se beste vriend, die bleeksiel Hennie, wat op haar verlief is, ’n meisierugbyspan, ’n nasionale wiskundekompetisie en ’n paar porsies poeding om sake nog moeiliker te maak.
Sagteband, 18cm × 12.7cm, 136 bladsye.
Die Nege Siele van Joshua Duran
Joshua Duran is die Orde van Kwaad se beste sluipmoordenaar. Sy nuutste teiken is Zeetha Ponce, dogter van die hoof van die Orde van Goed.
Alles verloop volgens plan, totdat hy in haar oë kyk. Hy kan nie sy opdrag deurvoer nie en dit veroorsaak ’n skokkende gebeurtenis: ’n vals siel verlaat sy liggaam en vertel aan hom dat hy nie werklik is wie hy gedink het hy is nie.
Gaan Joshua Duran sy verlede konfronteer en sy toekoms opeis … of gaan hy aanhou moor in die naam van die Orde van Kwaad?
Sagteband, 18.5cm × 12.7cm, 252 bladsye.
Hemelsblou & Seegroen
Tanya is daarvan oortuig dat haar ouers gaan skei en dat dit haar skuld is. Hoe kan sy dit keer? Haar pa sê hierdie vakansie by die see is hul laaste, die tyd raak min! Daarby dring haar beste vriendin aan op ’n vakansie-romanse – as sy net geweet het hoe. Haar planne loop een vir een skeef en daarby kom krap die aantreklike Rick ook nog die pot deurmekaar met ’n agenda van sy eie. Tanya vind uit wat liefde is, en ’n hele paar ander goed op die koop toe.
Sagteband, 18.5cm × 12.7cm, 136 bladsye.
Die Bekende Vreemdeling
Temmers van die Woestyn · No. 1
Lou Badendorff en sy makkers is die groot diamant- en beessmokkelaars in die distrik. Niks en niemand staan lank in hul pad nie.
Dan arriveer daar ’n vreemdeling op die dorp, ’n man wat lyk nes Hannes Naudé wat onlangs vermoor is.
Oorspronklik uitgegee in 1953.
Waar die Dooies Leef
Die Swart Luiperd · No. 18
Onwillekeurig spring die Luiperdman ’n tree terug. Met ’n afskrikwekkende geblaas styg die reptiel hoër en hoër uit die water uit. Sy lyf is vaal-groen en slymerig. Die groot kop lyk soos dié van ’n trapsuutjie, maar Leon sien dat die ondier verskriklike geel slagtande het. Dit blaas weer, en die geluid vul die ruimtes om hulle. Die ding seil teen die wal op. Die Luiperdman sien dat dit kort voorpootjies het en langer agterpote. Dit kruip moeisaam-stadig teen die steilte op terwyl die modder en slyk van die onding afdrup. Daar is ’n skerp, lang vin wat van die dier se kop strek tot waar sy stert sy lyf verlaat. Terwyl die gedierte stadig aangekruip kom, skiet daardie vin omhoog en word telkens weer ingetrek. ’n Lang, groen tong blits aanhoudend uit en in, en die geblaas word ’n ysingwekkende gebrul.
Oorspronklik uitgegee in 1954.
Sagteband, 18.5cm × 12.7cm, 132 bladsye.
Laai GRATIS af:pdfmobi
Johan L. Smith
Gesloopte Lugkastele · No. 2
Ondanks ’n ernstige breinbesering verlang Johan terug na sy beroep as prokureur en toe die kans kom, gryp hy dit met beide hande aan. Maar is alles soos dit voorkom? Al gou ontdek hy dat daar gevaarlike onderstrominge in die hofgebou is wat selfs sy eie lewe in gevaar stel. En wie is uiteindelik die lokvink, Johan, of die jong prokureur wat haar geheime met hom deel?
Die Lokvink is ’n vervolg op Johan L. Smith se vorige treffer, Gesloopte Lugkastele, en vertel verder van sy stryd om ’n normale lewe te voer ná ’n amper noodlottige motorongeluk.
Sagteband, 18.5cm × 12.7cm, 124 bladsye.
Kriptonietoomblikke … en ander kortverhale
’n Keur uit die verhale van Moryn Hanzen, bekende skryfster van tydskrifartikels, kortverhale en kinderstories. Haar eerste liefdesroman Pad na Geluk is onlangs gepubliseer.
– Lees ‘Hoofstuk 18’ aanlyn!
Sagteband, 18.5cm × 12.7cm, 196 bladsye.
Die Fantastiese, Rowwe, Dodelike, Uhm … Rykamp!
Die Poniehoewe-Klub · No. 10
Dis langnaweek en Ruan, Tessa, Anneke en Dommie woon ’n rykamp by vir gevorderde ruiters waar hulle gaan leer van spring en dressuur. Sommer op dag een al begin die avonture, met ’n nuwe vriendin wat bang is vir perde en glad nie kan ry nie. Nou moet daar planne gemaak word sodat niemand dit agterkom nie. Die gevolg is ’n deurmekaar rondomtalie van ponies, ruiters en beenbeskermers, maar flous hulle regtig die instruktrise?
Sagteband, 18.5cm × 12.7cm, 120 bladsye.
Barsoom · No. 2
Ten years after his adventures on Mars, as told in A Princess of Mars, John Carter returns to the red planet and finds himself a prisoner in the Valley Dor, from which no mortal has ever returned.
Swords and sorcery, friendship and betrayal and the Black Pirates of Barsoom are just some of the obstacles he must face and overcome to be reunited with his beloved Dejah Thoris.
Only the evil Goddess of Life Eternal, Issus, will have her revenge at all cost.
– Read ‘Chapter 2’ online!
Download for FREE:pdf
Die Poniehoewe-Klub · No. 9
Eerste uitgawe, tweede druk, 2017.
Wind oor Haar Graf
Temmers van die Woestyn · No. 8
Die beesboere van die Kuruman-distrik is besig om ’n pad te bou na die noorde, om hul beeste aan die Duitsers te kan verkoop. Die pad gaan deur Rooi Els se gebied loop en hy is sterk daarteen gekant.
Sake bereik breekpunt wanneer enkele boere Rooie se beeste steel, met die gevolg dat dié en sy manne oorlog verklaar en die dorpie van Ga-Mopedi beset.
Magda Fourie plaas alles op die spel om vrede te bewerkstellig tussen Rooi Els en die distrik se beesboere.
– Lees ‘Hoofstuk 2’ aanlyn!
Sagteband, 18.5cm × 12.7cm, 148 bladsye.
Die Swart Luiperd · No. 17
Die geraamte lag luidkeels en onaards. Ignatius sien hoedat die Jivaro met die gesmelte goud nader kom na hom toe, met ’n afgryslike uitdrukking op sy gesig. Ignatius wil skree, maar hy bedwing homself. Dit voel asof yskoue water oor sy hart loop en asof sy keel skielik droog is en brand. Ignatius ruk aan die toue. Die dromme klop uittartend in sy ore. Dit is asof hy ’n fees in die hel bywoon. Die Jivaro met die gesmelte goud skiet nader, buk, en dan steek ’n verskriklike pyn in sy murg op, en hy hoor homself gil.
Sagteband, 18.5cm × 12.7cm, 160 bladsye.
Ek is Johan!
Hier is die ware verhaal agter die wegholtreffer, Gesloopte Lugkastele. Dit is die belewenis van ’n negentienjarige dienspligtige wat sodanig in ’n motorongeluk beseer is dat hy tien weke lank in ’n koma was en uiteindelik wakker geword het as ’n mens sonder verlede, sonder emosies, wat skaars kon loop en slegs onverstaanbare geluide kon maak. Hier beskryf hy self die lang pad wat hy afgelê het totdat hy met selfvertroue kon sê: Ek is Johan!
Sagteband, 18.5cm × 12.7cm, 108 bladsye.
Garingbome en Turksvye
Steynsburg in die Oos-Kaap is die tipiese klein dorpie. Daar is die belangrikes en die dorpskarakters, die tragedies en die groot gebeurtenisse, en vooruitgang wat almal laat wonder of dit nie dalk eerder agteruitgang is nie, wat mens net op die platteland aantref.
In hierdie bundel laat Hannie Steyn dit alles herleef, nes sy dit beleef het gedurende al die jare op Steynsburg.
– Lees ‘Hoofstuk 5’ aanlyn!
Die Duiwel is ’n Vrou
Die Swart Luiperd · No. 16
Die Luiperdman stap vinnig nader na die kreunende Groot Aap toe. Hy buk oor hom en betas sy kop. Die Groot Aap lê nou stil, maar sy bene skop styf en die verskriklike pyn laat sy hele liggaam bewe. Die Swart Luiperd was net op die punt om die kop en die eienaardige ‘pantservel’ van die Groot Aap nader te beskou, toe ’n Amarari-wag skielik uitroep.
‘Die Oekapi’s val aan! Die Oekapi’s val aan!’ weergalm dit in die vroeë oggendlug.
Sagteband, 18.5cm × 12.7cm, 152 bladsye.
Ridders van die Vyfde Dimensie
Toe Tom en sy mense in die spookhuis kom bly, word Arno al gou meegevoer op ’n dolle avontuur met trolle, struisfante, reuse spinnekoppe en basiliske. O ja, en ’n beeldskone prinses.
’n Reis na die Vyfde Dimensie? Om wat te gaan maak?
‘Jy sal nog sien,’ is al antwoord wat hy kry.
Sagteband, 18.5cm × 12.5cm, 228 bladsye.
Die Poniehoewe-Klub · No. 8
Gesloopte Lugkastele · No. 1
’n Amper noodlottige ongeluk beseer sy brein so dat hy in ’n diepe koma verval. Tien weke later word hy soos ’n pasgebore baba wakker in ’n onbekende wêreld, sy verlede verlore en sy toekoms aan skerwe. Die mense om hom is vreemdelinge, ongemaklik oor hierdie nuwe persoon wat eens hul geliefde was en nou met dooie oë na hul staar. Selfs God, sy God wat hom nooit verlaat het, ken hy nie meer nie.
Alleen moet hy opstaan en sy pad vind uit die duister, terug na die lig.
– Lees ‘Hoofstuk 4’ aanlyn!
Sagteband, 18.5cm × 12.5cm, 220 bladsye.
Pad van die Arend
Die Swart Luiperd · No. 15
Die Swart Luiperd en familie is in Suid-Amerika om die antropoloog Ignatius Malan te help met sy navorsing. Alles verloop vreedsaam, totdat die kondors opdaag om die dorpie se kinders weg te dra na die Groen Hel toe. Daar kom die Swart Luiperd te staan teen die mitiese jaguarmanne en moet ook die gevaarlike anakonda van die riviere trotseer.
Sagteband, 18.5cm × 12.5cm, 152 bladsye.
Vyf Ponies Gaan Plaas Toe!
Die Poniehoewe-Klub · No. 7
At noon the Alerte’s crew were roused. Preparations were immediately started to disguise the ship. The funnel was given a different coloured coat of paint; the masts, previously light brown with black above the hounds, were painted a uniform shade of dark grey. The bridge and funnel were bodily shifted twenty feet aft, and the position of the ventilating cowls altered. Finally, on both bows and astern the name Alerte was covered by strips of painted cloth bearing the name Cimeterre, and the French tricolour hoisted aft.
– Read ‘Chapter 7’ online!
First edition, first impression, 2016.
Softcover, 18.5cm × 12.5cm, 308 pages.
Man Sonder Kop
Die Swart Luiperd · No. 14
Die Swart Luiperd is vyftig treë van die toneel van afskuwelikheid af. Hy skree so hard as wat hy kan; die Rama swaai om op die rug van sy perd. Dadelik sien hy die aanstormende Swart Luiperd. Hy ruk aan die teuels van sy perd en mompel iets. Die wit perd swaai om; dadelik sien die dier vir Leon. Die oë van die perd het skielik verander. Sonder dat die Rama op haar rug haar spore gee, pyl sy op Leon af. Haar oë is rooi en nou is die dier met haar rooi oë en spierwit vel ’n ware hel-perd. Die sandkorrels spat soos sy storm. Daar is ’n snaakse gesnork wat afskrikwekkend klink. Dit lyk asof die reuk van bloed en die aanskouing daarvan haar mal gemaak het.
Sagteband, 18.5cm × 12.5cm, 272 bladsye.
Die Dood Kom Stil
Die Swart Luiperd · No. 13
Selfs vir die Swart Luiperd is die toneeltjie hier onder hom afskrikwekkend. Soos die Monga wat hy so flussies teëgekom het, is die gesigte van die spiesdansers ook getatoeëer. En in die flikkerlig van die vlamme is die kop van ’n wolf duidelik herkenbaar. Leon besef dat hierdie afskrikwekkende wolfbakkies wat op die Monga-gesigte getatoeëer is, ontsettend vreesaanjaend vir die Pigmeë moet wees. Alleen net by die aanskouing van hierdie wolf-figure, kan die Pigmeë se moed hulle begewe, kan hul moraal lamgelê word.
Barsoom · No. 1
A tale of adventure and romance forty-three million miles from Earth.
John Carter goes to sleep in a mysterious cave in the Arizona desert and wakes to find himself on the planet Mars. He meets with a succession of weird and astonishing adventures, told in that fascination and realistic way that belongs to Burroughs alone.
Think for a moment of this young man battling for a very beautiful woman, with creatures fifteen feet high, and of fearsome aspect with two extra limbs, which will function either as legs or arms, mounted on horses like dragons, and attended by watch-dogs like enormous frogs with ten legs, and you can get some idea of the thrills in the yarn.
Only the man who created Tarzan, the ape-man, could write so bold a story.
Originally published in 1917.
– Read ‘Chapter 3’ online!
Geheime van die Porseleinkat
Dedré se skoolvakansie, asook die res van haar lewe, neem ’n onverwagse wending wanneer sy en Thembi ’n hawelose seun met hul vierwieler omry.
Wie is Johnny de Ridder? Die antwoord lê in die porseleinkat, die enigste besitting uit sy verlede.
Dressuur vir Dommie
Die Poniehoewe-Klub · No. 6
– Lees ‘Hoofstuk 7’ aanlyn!
Mandjies word Boontjies
Die Poniehoewe-Klub · No. 5
Jan G. Altena
Dawid tuur met skrefiesoë oor die sand wat ongenaakbaar tot by die horison strek. Na ’n ruk vra hy, ‘Is jy bang om dood te gaan?’
Jonatan probeer ongeërgd lyk, gaan aan met sy vingers in die sand boor. Dan kyk hy op en antwoord, ‘Ja. Jy?’
Agtergelaat in die Kalahari kom twee vriende tot die besef dat hulle moontlik nie lewendig daar sal uitkom nie. Dis ’n te ongelyke stryd, sonder kos of water en met slegs ’n vergange, onverstaanbare kultuur om op terug te val. Tog baklei hulle om staande te bly teen die meedoënlose natuur en ook die wreedheid van die mense wat hulself daar tuisgemaak het.
Dit word ’n tyd vir waardes bepaal en verantwoordelikheid neem.
’n Tyd vir oorleef ten alle koste.
’n Tyd vir grootword.
Skedels in die Sand
Die Swart Luiperd · No. 12
Sonet is ontvoer!
In die Drakensberge kom die Swart Luiperd af op ’n bende opium-smokkelaars en die enigste manier om vir Sonet te bevry is om die hele bende uit te roei. Maklik gaan die nie, want die smokkelaars het hulp vanaf ’n onverwagse bondgenoot.
Die Poniehoewe-Klub · No. 4
Lang Henning en die Uile
Die Karoo Avonture · No. 20
Op die ingewing van die oomblik vra Henning, ‘Het Tante al gehoor van die Uile?’
Sy kyk hom verbaas aan.
‘Die uile? Wat is dit met hulle?’ Verskrik voeg sy by, ‘Daar is nie dalk weer hoenderpes onder hulle nie, is daar?’
‘Nee, nie sover ek weet nie,’ sê Henning en sy antwoord, tog nie gerus nie, ‘Wel, ek hoop dit is nie so nie, want as die wildevoëls dit aanbring vrek al my hoenders ook.’
Die pes waarvan ek praat is tien keer erger, dink Henning, maar hou wyslik sy mond. As tant Mynie moet hoor hoekom hy hier is, sal die hele dorp se ore weldra tuit.
So begin Henning se stryd met die Uile, ’n gedugte internasionale swendelaarsbroederskap wat wil kom nesskop in die Karoo. Die leier staan vir niks terug om sy eie sak te vul nie en maak ’n plan om op wreedaardige wyse van Henning ontslae te raak.
Sagteband, 18.5cm × 12.5cm, 260 bladsye.
Die Swart Luiperd · No. 11
’n Bende ruiters is besig om al die perdeboere van die distrik te besteel. Sake raak moeilik wanneer die leier van hierdie rowers, slegs bekend as ‘Die Valk’, met geweld, ontvoering en verwoesting vir Leon probeer teenwerk.
Rosette vir Dapper
Die Poniehoewe-Klub · No. 3
The 300 practical situations that Fred Reinfeld has taken from actual tournament play and included in this book contain scores of traps, sacrifices, mates, winning combinations, and subtle exchanges that will sharpen your chess eye and test your skill against the masters.
First edition, second impression, 2015.
Softcover, 18.5cm × 12.5cm, 128 pages.
Die Eerste Gimkana
Die Poniehoewe-Klub · No. 2
Die Poniehoewe-Klub · No. 1
Die Swart Luiperd · No. 10
Die Swart Luiperd en maats is opsoek na avontuur in die Kaokoveld van Suidwes-Afrika, want daar is die wêreld nog oop en vry. Gou blyk dit egter dat hierdie gebied ook die skuilplek van die wrede bende van die Rooi Masker te wees, wat meer in die skild voer as net diamante smokkel en speurders vermoor.
– Lees ‘Hoofstuk 3’ aanlyn!
Sagteband, 18.5cm × 12.5cm, 172 bladsye.
Die Swart Luiperd · No. 9
Die Swart Luiperd en sy afdeling Pigmeë reis dieper in die gebied van die gevreesde Mongas in om die ander lede van die mislukte antropologiese ekspedisie te red.
Die bloedspoor lei na ’n geheimsinnige fort omring deur ’n meer wat bewoon word deur eienaardige vismense.
(Hierdie boek volg op Pyle van Vuur.)
Oorspronklik uitgegee in 1951.
Sagteband, 18.5cm × 12.5cm, 132 bladsye.
Moordenaar in Wit
Temmers van die Woestyn · No. 7
Danie, Henning en verskeie verarmde families is oppad na die plaas wat deur Danie se oorlede vader aan hulle nagelaat is. Dit is egter gou duidelik dat die groot beesboere glad nie hierdie nuwelinge in hul kontrei wil hê nie: eers word die brug opgeblaas minute voor die trekkers daarop oorry, en dan word Danie beskuldig van beesstelery.
Sagteband, 18.5cm × 12.5cm, 148 bladsye.
Die Karoo Avonture · No. 18
Die kleine dorpie van Vlugheuwel vier eeufees, maar wanneer die bank beroof word is elke vreemdeling die ideale verdagte. En dit sluit Lang Henning en Boet ook in!
Eerste uitgawe, tweede druk, 2016.
Sagteband, 18.5cm × 12.5cm, 156 bladsye.
Chrissie se Ramlam
Die Karoo Avonture · No. 19
In die jaar 1877 is die Groot Karoo die ene skaapdiewe, maar hoekom raak juis net Chrissie se Ramlam weg?
Chrissie glo daar steek meer agter as net ’n boef se lus vir ’n paar tjoppies en sy begin soek. Gelukkig loop sy vir Lang Henning en Boet raak, wat haar help om die raaisel op te los — en te besef dat Fanus tog nie werklik so ’n aaklige seunskind is nie
(Hierdie korter titel is spesiaal vir jonger lesers geskryf, alhoewel almal dit ewe veel sal geniet.)
Skeur van die Dood
Casper H. Marais
Rooi Jan · No. 19
Rooi Jan ontdek ’n noodbrief in ’n rivier vanaf ’n ou vriend. Die soektog lei na die Skeur van die Dood, wat bewaak word deur gevaarlike, blaflose honde. Met die hulp van verskeie jongmans moet hy die mag van die “Temmer van die Luislange” breek.
Oorspronklik uitgegee in 1949.
Krisis op Skerpioendraai
Die Karoo Avonture · No. 17
Lang Henning en Boet vind Skerpioendraai beset deur ’n hele familie boewe wat die plaasmense gevange hou. Henning val in by hulle terwyl Boet gaan hulp soek en dan loop alles verkeerd. Met vier groepe in die veld wat mekaar se bloed soek, raak die twee vriende self verstrengel in die krisis en Henning moet planne maak vir al wat hy werd is.
Eerste uitgawe, vierde druk, 2015.
Sagteband, 18.5cm × 12.5cm, 136 bladsye.
Nag van Onheil
Rooi Jan · No. 18
Rooi Jan en Jeanette bevind hulself in die laer van ’n trek oppad na die noorde, wanneer hulle versoeke ontvang vanaf verskillende persone. Moet hulle saam met Jan Willemse noord trek, óf moet hulle vir tant Siena gaan help, óf moet hulle gaan uitvind waarom Kwambhulo in gevaar verkeer?
(Hierdie boek volg op Die Skedeldraers.)
Pyle van Vuur
Die Swart Luiperd · No. 8
Terug van sy avonture op die Eiland van die Blou Duiwels, verneem Leon (alias die Swart Luiperd) dat Sonet saam met vriende op ’n antropologiese ekspedisie is opsoek na ’n stam woestynbewoners. In Midde-Afrika word die ekspedisie deur die gevreesde Mongas aangeval en verkry Leon hulp van ’n groepie Pigmeë om die nuwe slawe te bevry.
Vlamme teen die Horison
Temmers van die Woestyn · No. 6
Na ’n onderonsie met sy tweelingbroer, besluit Alfred om weg te trek van die familieplaas af. Dinge loop egter lelik skeef deurdat die voorman hierdie geleentheid gebruik om vir Alfred as die skuldige in a bloedige beesstelery te laat lyk!
Eerste uitgawe, derde druk, 2017.
Sagteband, 18.5cm × 12.5cm, 168 bladsye.
Ek Kom Vannag!
Temmers van die Woestyn · No. 3
Ren Cillié ontsnap uit die eilandtronk om wraak te neem op die drie mense wat sy verloofde vermoor en hom daarvan beskuldig het.
Sagteband, 18.5cm × 12.5cm, 192 bladsye.
Gif vir die Hart
Temmers van die Woestyn · No. 5
Alfred en sy pa grou al jare lank na goud in die woestyn, maar na die aanval van ’n ou vyand word dit aan Alfred geopenbaar dat hy nie werklik is wie hy dink hy is nie. Met die kaart wat die geheime myn aandui, agt sakkies goudstof, etlike duisend pond in die bank en ’n wrede boewe-bende op sy hakke, gaan soek Alfred na sy tweelingbroer, wat uitdraai ook agter sy bloed aan is — maar om ’n veel ander rede!
Rooi Jan · No. 17
Op soek na Louis Trichardt se trek, kom Rooi Jan en Jeanette af op Portugese myners, Arabiese slawe-handelaars en drie heilige dromme.
Die Eiland van die Blou Duiwels
Die Swart Luiperd · No. 7
Leon, oftewel die Swart Luiperd, word deur ’n ruwe fortuinsoeker gevra om saam te gaan na die Eiland van die Blou Duiwels.
Lang Henning en die Frackers
Die Karoo Avonture · No. 16
Lang Henning moet keer dat die Karoo vernietig word — maar kan hy? Hy kom te staan teen sterker magte as ooit in ’n wêreld wat vir hom vreemd is.
Eerste uitgawe, vierde druk, 2016.
Die Swart Arend
Rooi Jan · No. 16
Baluba is nog nie klaar met Grensland nie en hierdie rondte maak hy gebruik van ’n dodelike gifstof om die grensboere en trekkers uit te roei. Vir al sy krag is Rooi Jan magteloos teen so ’n gevaar, maar hy en Jeanette moet maar net probeer om die geslepe toordokter te keer voordat almal in Grensland sterf.
(Hierdie boek volg op Jagters van die Wit Hart.)
Die Swart Luiperd · No. 6
Onderwyl Leon (ook bekend as die Swart Luiperd), Donker, Spikkels en Simson in die noorde van Suidwes-Afrika kuier, gewaar hulle die gevreesde massa-moordenaar, Brutus. Die agtervolging lei na ’n verlore vallei, regeer deur ’n beeldskone, maar wrede koningin.
Sagteband, 18.5cm × 12.5cm, 128 bladsye.
Rooi Jan · No. 14
Dit blyk dat Cherkaff nog nie klaar is met Grensland nie, maar hierdie keer het hy ’n ander, meer drastiese set om die grensboere uit sy smokkelplanne te hou. Sal Rooi Jan daarin kan slaag om aan die skurk en sy trawante vir altyd ’n einde te maak?
(Hierdie boek volg op Slaags met ’n Gruwelbende.)
Oorspronklik uitgegee in 1948.
Jagters van die Wit Hart
Rooi Jan · No. 15
Rooi Jan en Jeanette — ja, goed, Leeu, Blits en Storm ook — is warm op die spoor van ’n maniak wat die harte van grensboere uitsny vir sy persoonlike plesier!
Wyn met Bloed
Temmers van die Woestyn · No. 4
Hy is gevonnis tot lewenslange tronkstraf op ’n eiland in die stroomgebied van die Oranje-rivier vir ’n daad wat hy nie begaan het nie, weens ’n grusame moord op ’n jong, beeldskone meisie! Sy was die sewentienjarige dogter van ’n man wat vir hom, Ren Cillié, met ’n brandende haat gehaat het. Haar naam was Leonora — Leonora Maree, en haar vader was Paul Maree wat in Kuruman, aan die rand van die Kalahari-woestyn, bekend was as die grootste en slinkste veedief wat hierdie geweste ooit opgelewer het.
(Hierdie boek volg op Ek Kom Vannag!)
Die Kruipende Dood
Die Swart Luiperd · No. 5
Onderwyl Leon (ook bekend as die Swart Luiperd), Donker, Spikkels en Simson lekker besig is om te rus vir die aand tydens hul reis deur Oos-Afrika, word hulle aangeval deur sluipers. Hierdie insident lei gou tot ’n stryd om lewe of dood op die Eiland van Geraamtes, alvorens die geheim van die Kruipende Dood en die onheilige monnike daaragter ontmasker kan word.
Kamerade van die Draak
Die Swart Luiperd · No. 4
Leon, oftewel die Swart Luiperd, word deur die vuurtoring-opsigter gevra om sy klein dorpie te kom help teen die Draakruiters. Dis egter nie so maklik nie, en daar skuil meer agter as net ’n klomp skurke wat roof en plunder.
Die Swart Luiperd · No. 3
Die gevreesde kannibale van Tsawo is op soek na die fortuinsoekers wat hulle koning vermoor en skatte gesteel het, maar word onwetende gehelp deur juis daardie fortuinsoekers. Met wraak en rykdom as dryfkrag beplan hulle ’n aanval op die klein dorpie waar Leon, oftewel die Swart Luiperd, en familie woon.
(Hierdie boek volg op Die Mensvreters van Tsawo.)
Sagteband, 18.5cm × 12.5cm, 164 bladsye.
Die Swart Luiperd · No. 2
Terwyl Leon, oftewel die Swart Luiperd, by sy oom in Oos-Afrika kuier, verneem hy van die kluisenaar wat weet waar die geheime stad van Tsawo is. Ongelukkig is ’n klomp gewetenlose fortuinsoekers ook agter die skatte aan en ontlok so die gevreesde reuse bewakers van Tsawo – en hulle honger vir slagoffers.
Fun on the Veld
In this, the second volume in the series, Leonard Flemming provides a very unique account of his experiences (as an English-speaking immigrant, or settler) on farming and life in the Orange Free State during the first quarter of the previous century. Includes much indispensable information for the young farmer.
Lang Henning die Voortvlugtige
Die Karoo Avonture · No. 15
Die plan is eenvoudig: vinnig oor die grens om Von Schnauzer te vang en terug te bring in die Kolonie. Maar dan verdwyn Boet en in Bloemfontein word ’n galg gebou vir Lang Henning wat moet teregstaan vir perdediefstal en verskeie wrede moorde.
(Hierdie boek volg op Lang Henning en die Diamantsmokkelaars.)
Die Vloek van Grootrivier
Rooi Jan · No. 9
Grootseur Amos Haacker voer sy skrikbewind langs die Grootrivier te ver deur vir Jeannette te ontvoer.
Rooi Jan · No. 10
Rooie maak ’n geweldadige einde aan grootseur Amos Haacker se skrikbewind langs die Grootrivier.
(Hierdie boek volg op Die Vloek van Grootrivier.)
Die Swart Luiperd · No. 1
Die begin van die avonture. Leon en geselskap word aangeval en beroof deur Sulg se bende. Met sy vader dood en Lettie ontvoer, neem hy die gestalte van die Swart Luiperd aan om wraak te neem.
Die boek verklaar waarom Leon nou juis die Swart Luiperd geword het.
Eerste uitgawe, vyfde druk, 2015.
Deur Vloedwaters en Vlamme
Rooi Jan · No. 8
Na die ondergang van sy rowersbende, sweer Mike Gollantz wraak teen die Britse magte en die grensboere. Met die hulp van ’n oud-seerower en dié se matrose beplan hy die finale ondergang van almal — veral Rooi Jan en Jeanette s’n.
(Hierdie boek volg op Die Rowers.)
Oorspronklik uitgegee in 1947.
Lang Henning en die Diamantsmokkelaars
Die Karoo Avonture · No. 14
Boet word in Kimberley gevang vir diamantsmokkel en in die tronk gestop. Sal Lang Henning die regte smokkelaarsbende kan vastrek en dus Boet se onskuld bewys?
Rooi Jan · No. 4
Rooi Jan en ’n groep grensboere volg die kaart wat vader Castellio nagelaat het na die ivoorskat diep in die wildernis tot amper by Natal. Maar die bewakers van die ivoor gaan dit nie so maklik opgee nie!
(Hierdie boek volg op Die Noodroep uit die Oerwoud.)
Oorspronklik uitgegee in 1946.
Rooi Jan · No. 5
Krygers met rooilem-assegaaie moor links en regs. Kan Rooie die gevaar betyds stop voordat hulle die hele Grensland se bevolking uitgeroei?
Rooi Jan · No. 7
Iemand steel ivoor uit die forte en Rooie word gevra om die skuldiges vas te trek. Ongelukkig vir die boewe ontvoer hulle vir Jeanette, en dit maak die saak dus nou persoonlik.
Die Skrik van Grensland
Rooi Jan · No. 1
Die begin van die avonture. Rooi Jan, Leeu en Blits is saam die mees gevreesde gevaar in Grensland, waar hulle die hordes anderkant die Visrivier op hul plek hou.
Rooi Jan · No. 2
Dis 1819 en die Vyfde Grensoorlog breek met alle geweld uit. Terwyl Makana met sy duisende krygers Grahamstad aanval, is Rooi Jan diep in hul agterhoedes besig om ’n persoonlike wraak uit te deel.
(Hierdie boek volg op Die Skrik van Grensland.)
Die Noodroep uit die Oerwoud
Rooi Jan · No. 3
Rooi Jan ontvang ’n brief vanaf die ou sendeling wat hom as kind gered en grootgemaak het, dat dié in die moeilikheid is. Natuurlik haas Rooie hom so vinnig moontlik diep in Grensland in om die oubaas te help.
Lang Henning en die Sirkus
Die Karoo Avonture · No. 13
Daar is vervalste geld in omloop in die Karoo en Lang Henning word deur ’n neef gevra om ondersoek in te stel. Toevallig is ’n sirkus ook op toer deur die streek, met ’n geheim en intrige van sy eie.
Lang Henning en Boet sluit aan by die sirkus om antwoorde te vind, maar dan raak die olifant weg en ontsnap die leeus!
Eerste uitgawe, sesde druk, 2016.
South Africa in Review
A fascinating look at the early history of South Africa and the men who shaped her destiny. The story begins with the war between the Cross and the Crescent, which led to the voyages of discovery by the Portuguese and the discovery of South Africa; but then come the Dutch to claim the prize; only to lose it to the British. The book ends with the independence of the Boer republics after the Battle of Amajuba and the consequences thereof for the peoples of South Africa.
– Read ‘Chapter 4’ online!
Die Heilige Grot
Rooi Jan · No. 6
Twee jagters is besig om die olifante van Rooi Jan se woud uit te moor en in die stop hiervan ontdek Rooie dat sy ou vyand Mopanja steeds leef. Dié beraam ’n slinkse plan om vir Rooi Jan in die Heilige Grot te vermoor en sodoende sy mag oor die volk te versterk, asook die jagters se bebloede ivoor te steel. Met verraad wat hoogty vier, word Jeanette ook nog betrek by die sluwe planne.
(Hierdie boek volg op Die Rooilem-moordenaars.)
In die Leeukuil
Rooi Jan · No. 12
Die mag van die swart kommando is gebreek, of so reken Rooi Jan. Dis egter die verdwyning van nog ’n meisie, ontvoer deur die einste skerpskutters met koperkoeëls wat vir Rooie weer op die spoor van die Heilige Dromme en Paul Verdoz, die skurk daaragter, sit. Dinge loop lelik skeef en gou bevind Rooi Jan en Jeanette hulself letterlik in die leeukuil as offerhandes aan die Beskermers van die Dromme.
(Hierdie boek volg op Die Swart Kommando.)
Slaags met ’n Gruwelbende
Rooi Jan · No. 13
Daar word geweers na die Griekwas gesmokkel en iemand vermoor grensboere. Rooi Jan se ondersoek na beide lei na ’n gedugte en verraderlike teenstander, wat nie skroom om sy eie luitenante van die gras af te maak nie. In samewerking met ’n seerower word ’n lokval vir Rooie gestel, met Jeanette as lokaas.
Legends of South Africa, Vol. 1
In this, the first volume in the series, Ethel McPherson recounts twenty-two enjoyable traditional tales of the Zulu and Sotho people.
Originally published in 1919.
– Read ‘Chapter 9’ online!
Second edition, fifth impression, 2017.
Softcover, 18.5cm × 12.5cm, 148 pages.
Lang Henning en die Bruidskat
Die Karoo Avonture · No. 12
Lang Henning en Boet is terug op Verlatendal vir Martie en Stefan se bruilof, maar sonder ’n bruidskat kan meester Benade nie toestemming gee nie. Dan vind Henning die oplossing in die raaiselagtige skildery in die pastorie!
(Hierdie boek volg op Lang Henning en die Rebelle en Kersfees in die Kaap.)
Die Swart Kommando
Rooi Jan · No. 11
Dis die vooraand van die Sesde Grensoorlog en terwyl Rooi Jan die woelinge ondersoek, kom hy onder vuur van ’n kommando Xhosa-skerpskutters. Dis nie hul normale metode van oorlogvoering nie en Rooie vermoed die hand van ’n vreemdeling. Sake lei na ’n geheimsinnige vallei en nog ’n stap nader aan die Heilige Dromme wat menige kryger oorheers.
Kersfees in die Kaap
Die Karoo Avonture · No. 11
Lang Henning en Boet kuier in die Kaap, waar Kersfees nie so rustig gevier word as wat hulle gedink het nie. In die Kasteel se Donker Gat spook dit, terwyl Tafelberg sy eie geheime het. Lang Henning en Boet raak onvermydelik betrokke by die intriges van die Britse bewind.
En kan Duncan die Kaapse resiesperde in ’n wedren klop?
Tweede uitgawe, sesde druk, 2016.
Lang Henning en die Perdesmous
Die Karoo Avonture · No. 10
Die oomblik toe hy die wilde voshings sien, begeer Boet hom. Hy oorreed Lang Henning om hom te help die perd vang, maar vind al gou dat hy nie die enigste een is wat hom soek nie. Sake begin lelik lyk toe skietgevegte uitbreek en die hings vir die soveelste keer ontsnap.
Lang Henning en die Nuwejaarsvoël
Die Karoo Avonture · No. 9
Lang Henning en Boet word deur ’n neef gevra om die gouddelwery op ’n buurplaas te kom ondersoek. Gou vind hulle uit wie daar agter sit — Abbot!
Maar wat is die storie met die bene?
Tweede uitgawe, sesde druk, 2015.
Die Karoo Avonture · No. 8
Met die polisie op sy spoor en die boewe wat op hom toesak, moet Boet man-alleen by die magistraat op Beaufort uitkom met die bewyse om die skaapdiewe finaal vas te trek. Maar dan loop alles skeef en verloor hy sy perd en hond —
Sagteband, 18.5cm × 12.5cm, 124 bladsye.
Lang Henning en die Skaapdiewe
Die Karoo Avonture · No. 7
Kruis en dwars deur die Groot Karoo agtervolg Lang Henning en Boet ’n bende skaapdiewe. Die spoor lei na ’n verlate opstal — maar dan word Henning geskiet — en moet Boet alleen die skurke vastrek.
Derde uitgawe, sesde druk, 2016.
Lang Henning en die Toekomsmense
Die Karoo Avonture · No. 6
Toe Lang Henning weer sien, verskyn daar twee wesens in die pad, wesens soos hy nog nooit eers van gedroom het nie. Wie en wat is hulle en waar kom hulle vandaan? Al gou kom hy en Boet egter te staan voor die uitdaging om hulle weer weg te help — maar nie sonder om ’n smakie te kry van die lewe in die toekoms nie.
Lang Henning en die Spookruiter
Die Karoo Avonture · No. 5
Spooksekop se spook het weer opgestaan en ry klokslag elke volmaan deur die kloof. Lang Henning en Boet raak onvermydelik betrokke en kom agter dat hier meer aangaan as net ’n spookruiter wat nie sy rus kan kry nie.
Lang Henning en die Oujongnooi
Die Karoo Avonture · No. 4
Koekie Koffeman soek dringend man — en Lang Henning is die ideale kandidaat. Almal span saam om hom voor die kansel te kry en hy self in nie ongeneë nie. Is dit die einde van Lang Henning se vrye lewe op die vlaktes?
Die Karoo Avonture · No. 3
Omdat sy perd kruppel is ry Boet met die poskoets Kimberley se kant toe, maar dan word die koets beroof en ’n beseerde boer en sy gesin bedreig deur die boewe. Lang Henning en Boet voel dis hulle plig om die poskoetsrowers aan die man te bring en die verlore geld op te spoor.
Tweede uitgawe, sewende druk, 2016.
Lang Henning en die Rebelle
Die Karoo Avonture · No. 2
’n Dorp kom in opstand teen die Kaapse regering en hou hul amptenare gyselaar in die plaaslike tronk. Lang Henning kan nie help om in te meng nie, hoe dan anders as die rebelle dreig om ’n onskuldige man tereg te stel?
Die Karoo Avonture · No. 1
Dis 1875 in die Groot Karoo. Lang Henning, avonturier van die vlaktes, word teen sy sin betrek by ’n grusame plaasmoord. Sonder veel hulp van Beaufort se magistraat, met slegs ’n wraaksugtige jong seun en dié se brandsiek hond as metgesel, gaan dit maar broekskeur om die skuldiges vas te trek —
Derde uitgawe, sewende druk, 2016.
Just about a hundred and fifty years ago, in the latter half of the nineteenth century, the river Gariep is the northern border of the Cape Colony. Beyond lies uncharted country, untamed veld giving way to the great red dunes of the hostile Kalahari Desert. This is Africa. SAND is its story.
Three white people, defying their Church and society, settle on the edge of the Kalahari to escape censure. One young man is the girl’s husband, the other her lover. One must die to secure their future. SAND is their story.
Kora is the last hereditary chief of the Korana clans living along the Gariep. He has vowed to avenge his people, who have been hounded from their ancestral lands in the south by white settlers, but knows that time is running out. The river banks which shelter them will shortly become their last stand against the British Colonial troops. SAND is his story.
– Read ‘Chapter 1’ online!
Second edition, second impression, 2017.
Softcover, 18.5cm × 12.5cm, 408 pages.